Συντεταγμένες: 39°59′50″N 20°48′50″E﻿ / ﻿39.9972°N 20.8139°E﻿ / 39.9972; 20.8139

Η **Τύμφη** (2.497 μ.) είναι βουνό της Ηπείρου στην επαρχία του Ζαγορίου. Ο Στράβων την αναφέρει ως όρος πλησίον της Παροραίας (περιοχή που βρίσκεται το όρος Μιτσικέλι) απ' όπου πηγάζει ο ποταμός Άραχθος που εκχύνεται στο Ιόνιο πέλαγος πλησίον της Νικοπόλεως. Ο Στράβων αναφέρεται και στους Τυμφαίους, μία από τις 14 φυλές των Ηπειρωτών.

Ο ορεινός όγκος της Τύμφης είναι σχεδόν άδενδρος και ως επί το πλείστον απόκρημνος ιδίως στις βόρειες και νοτιοδυτικές προσβάσεις του. Υψώνεται μεταξύ του ποταμού Αώου και του παραποτάμου του Βοϊδομάτη. Αποτελούσε και αποτελεί το καλύτερο θέρετρο των νομάδων κτηνοτρόφων της περιοχής.

Οι πύργοι της Αστράκας από το Μικρό Πάπιγκο.Οι υψηλότερες κορυφές της Τύμφης είναι η Γκαμήλα 2.497 μ. η Γκούρα 2.467 μ. η Αστράκα 2.432 μ. και ακολουθούν ο Άβαλος, η Ραδόβολη, ο Πλόσκος, ο Λαγαρής, ο Αϊλιάς κ.ά. Στα οροπέδια της Τύμφης υπάρχουν πολλές γραφικές αλπικές λίμνες με πλούσιους θρύλους και παραδόσεις, με γνωστότερη τη Δρακόλιμνη. Η μεγαλύτερη εξ αυτών, η Ριζίνα, απέχει περίπου 4 ώρες πεζοπορία από το Βραδέτο. Οι νοτιοδυτικές πλαγιές της Τύμφης καταλήγουν στο φαράγγι του Βίκου. Η ανάβαση στις κορυφές γίνεται από το Βραδέτο μετά από 7ωρη πορεία αλλά και από το Μικρό Πάπιγκο με 3ωρη πορεία ως το καταφύγιο της Αστράκας και με βάση αυτό στις κορυφές Γκαμήλα, Πλόσκο, Αστράκα κ.ά.

Προστατευόμενη τοποθεσία
------------------------

Το όρος Τύμφη είναι προστατευόμενος βιότοπος Natura 2000, με κωδικό GR2130009, κατά μία έκταση 277,64 τ.χλμ. Εντός των ορίων περιλαμβάνεται ο Εθνικός Δρυμός Βίκου-Αώου.

Πανοραμική φωτογραφία της δυτικής Τύμφης. Διακρίνονται αριστερά η κορυφή Γκαμήλα μέσα στα σύννεφα (2497μ), στο κέντρο δεσπόζει ο Πλόσκος (2377μ) και από κάτω του η Δρακόλιμνη, πιο δεξιά στο βάθος η κορυφή Αστράκα (2436μ) και τέρμα δεξιά ο Λάπατος (2251μ). Στο διάσελο μεταξύ Αστράκας και Λάπατου οριακά διακρίνεται το καταφύγιο Δ. Γεωργούλης (1950μ).

Παραπομπές
----------

1. ↑  Βιβλίο Ζ κεφ.7
2. ↑  «N2K GR2130009 dataforms». *natura 2000*. Ανακτήθηκε στις 27 Ιουνίου 2019.
3. ↑  «Όρος Τύμφη (Γκαμήλα) (GR2130009)». *Βοτανική*. 13 Ιανουαρίου 2019. Ανακτήθηκε στις 27 Ιουνίου 2019.
4. ↑  «Oros Tymfi (Gkamila)». *Protected Planet*. Αρχειοθετήθηκε από το πρωτότυπο στις 27 Ιουνίου 2019. Ανακτήθηκε στις 27 Ιουνίου 2019.

Φωτοθήκη
--------

* Αεροφωτογραφία της Τύμφης από την ανατολική πλευρά του βουνού. Διακρίνεται σε πρώτο φόντο η κορυφογραμμή της Τσούκα Ρόσας και πίσω η βόρεια πλευρά του βουνού και η ΓκαμήλαΑεροφωτογραφία της Τύμφης από την ανατολική πλευρά του βουνού. Διακρίνεται σε πρώτο φόντο η κορυφογραμμή της Τσούκα Ρόσας και πίσω η βόρεια πλευρά του βουνού και η Γκαμήλα
* Άλογο στο χιονισμένο τοπίο της ΤύμφηςΆλογο στο χιονισμένο τοπίο της Τύμφης
* Άλογα στο χιονισμένο τοπίο της ΤύμφηςΆλογα στο χιονισμένο τοπίο της Τύμφης
* Χιονισμένο τοπίο στην ΤύμφηΧιονισμένο τοπίο στην Τύμφη
* Χιονισμένο τοπίο στην ΤύμφηΧιονισμένο τοπίο στην Τύμφη
* Τοπίο στην ΤύμφηΤοπίο στην Τύμφη
* Η κορυφή ΓκαμήλαΗ κορυφή Γκαμήλα
* Πέτρινο γεφύρι στη ΓκαμήλαΠέτρινο γεφύρι στη Γκαμήλα
* 
* 
* 
* 
* 
* 
* 
* 
* 
*

Δείτε επίσης
------------

* Κατάλογος βουνών της Ελλάδας
* Εθνικός Δρυμός Βίκου-Αώου
* Δήμος Τύμφης

Εξωτερικοί σύνδεσμοι
--------------------

* Φωτογραφίες υψηλής ανάλυσης